CELEX: 62014CB0585
Language: fi
Date: 2015-09-03 00:00:00
Title: Yhdistetyt asiat C-585/14, C-587/14 ja C-588/14: Unionin tuomioistuimen määräys (yhdeksäs jaosto) 3.9.2015 (ennakkoratkaisupyyntö, jonka on esittänyt Curtea de Apel Cluj – Romania) – Petru Chiş (C-585/14) ja Aurel Moldovan (C-587/14) v. Administrația Județeană a Finanțelor Publice Cluj, sekä Sergiu Octav Constantinescu (C-588/14) v. Administrația Județeană a Finanțelor Publice Sălaj (Ennakkoratkaisupyyntö — Sisäinen verotus — SEUT 110 artikla — Vero, jonka jäsenvaltio kantaa moottoriajoneuvoista niiden ensimmäisen rekisteröinnin tai ensimmäisen omistusoikeuden kirjaamisen yhteydessä — Muista jäsenvaltioista peräisin olevien käytettyjen moottoriajoneuvojen ja kansallisilla markkinoilla tarjolla olevien vastaavanlaisten moottoriajoneuvojen välisen verotuksen neutraalisuus)

30.11.2015   
            
            
               FI
            
            
               Euroopan unionin virallinen lehti
            
            
               C 398/8
            
         Unionin tuomioistuimen määräys (yhdeksäs jaosto) 3.9.2015 (ennakkoratkaisupyyntö, jonka on esittänyt Curtea de Apel Cluj – Romania) – Petru Chiş (C-585/14) ja Aurel Moldovan (C-587/14) v. Administrația Județeană a Finanțelor Publice Cluj, sekä Sergiu Octav Constantinescu (C-588/14) v. Administrația Județeană a Finanțelor Publice Sălaj
   (Yhdistetyt asiat C-585/14, C-587/14 ja C-588/14) (1)
   
   ((Ennakkoratkaisupyyntö - Sisäinen verotus - SEUT 110 artikla - Vero, jonka jäsenvaltio kantaa moottoriajoneuvoista niiden ensimmäisen rekisteröinnin tai ensimmäisen omistusoikeuden kirjaamisen yhteydessä - Muista jäsenvaltioista peräisin olevien käytettyjen moottoriajoneuvojen ja kansallisilla markkinoilla tarjolla olevien vastaavanlaisten moottoriajoneuvojen välisen verotuksen neutraalisuus))
   (2015/C 398/10)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Cluj
   
      Asianosaiset
   
   
      Kantajat: Petru Chiş (C-585/14), Aurel Moldovan (C-587/14) ja Sergiu Octav Constantinescu (C-588/14)
   
      Vastaajat: Administrația Județeană a Finanțelor Publice Cluj (C-585/14 ja C-587/14) ja Administrația Județeană a Finanțelor Publice Sălaj (C-588/14)
   
      Määräysosa
   
   
               1)
            
            
               SEUT 110 artiklaa on tulkittava siten, ettei se ole esteenä sille, että jäsenvaltio ottaa käyttöön moottoriajoneuvojen päästöverosta 6.12.2012 annetussa laissa nro 9/2012 (Legea nr. 9/2012 privind taxa pentru emisiile poluante provenite de la autovehicule) säädetyn kaltaisen moottoriajoneuvoveron, jota sovelletaan maahantuotuihin käytettyihin moottoriajoneuvoihin, kun ne rekisteröidään ensimmäistä kertaa tässä jäsenvaltiossa, ja kyseisessä jäsenvaltiossa jo rekisteröityihin moottoriajoneuvoihin, kun niiden omistusoikeus kirjataan samaisessa jäsenvaltiossa ensimmäistä kertaa.
            
         
               2)
            
            
               SEUT 110 artiklaa on tulkittava siten, ettei se ole esteenä sille, että jäsenvaltio vapauttaa laissa nro 9/2012 säädetyn veron kaltaisesta verosta sellaiset jo rekisteröidyt ajoneuvot, joista on maksettu aikaisemmin voimassa ollut vero, jos näiden ajoneuvojen arvoon sisältyvä viimeksi mainitun veron jäljellä oleva määrä on vähäisempi kuin uuden veron määrä. Tilanne on väistämättä näin silloin, kun aikaisemman veron määrä piti palauttaa korkoineen sen johdosta, että se oli unionin oikeuden vastainen.
            
         
      (1)  EUVL C 107, 30.3.2015.